แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช
................................................
โครงการฝึกอบรม “หลักกฎหมายปกครองและคดีปกครองเกี่ยวกับความรับผิดชอบทางละเมิดของเจ้าหน้าที่ สัญญาทางปกครองและการจัดซื้อจัดจ้างภาครัฐตามกฎหมายใหม่”
ชื่อ – สกุล  นางสุวรรณา  ณ นคร  ตำแหน่ง ผู้อำนวยการกองคลัง  สังกัด   อบต.กะหรอ
๑. จำนวนผู้เข้ารับการอบรมในครั้งนี้ :  จำนวน   ๓๔๒   คน
๒. ผู้เข้ารับการอบรมในครั้งนี้ :  จำนวน   ๓๔๒   คน  
๓. ระยะเวลาการอบรม  :   ระยะเวลา ๓ วัน ระหว่างวันที่ ๑๗ – ๑๘  พฤษภาคม  ๒๕๖๑  ตั้งแต่เวลา 
๐๘.๓๐ น. – ๑๖.๓๐ น. 
๔. สถานที่อบรม :   โรงแรมทวินโลตัส  อำเภอเมือง จังหวัดนครศรีธรรมราช  จัดโดยศาลปกครองจังหวัดนครศรีธรรมราช
๕. วิทยากรให้ความรู้ :  
๕.๑ นายเดชา เมฆวิลัย ที่ปรึกษาด้านการบริหารงานพัสดุและทางวิชาการนิติการ กองการพัสดุภาครัฐ  กรมบัญชีกลาง
๕.๒ นายอนุชา  ฮุนสวัสดิกุล ตุลาการหัวหน้าคณะศาลปกครองพิษณุโลก    

๕.๓ ดร.ฤทัย  หงส์สิริ  อธิบดีศาลปกครองอุดรธานี
๖. เอกสารที่ได้รับจากการอบรม  : เอกสารประกอบการฝึกอบรม  จำนวน  ๓  เล่ม
๗. งบประมาณที่ใช้ไป : ค่าลงทะเบียน เป็นเงิน ๓,๙๐๐ บาท และค่าใช้จ่ายในการเดินทางไปราชการ จากองค์การบริหารส่วนตำบลกะหรอ
๘. ได้รับความรู้อะไรจากเข้าอบรม ประชุม สัมมนา :

วันที่ ๑ ของการอบรม (วันที่ ๑๗ พฤษภาคม ๒๕๖๑)  วิทยากร นายอนุชา  ฮุนสวัสดิกุล บรรยายเรื่อง
1. การจัดซื้อจัดจ้างภาครัฐตามกฎหมายใหม่
-การฟ้องคดีที่เกี่ยวกับการจัดซื้อจัดจ้างภาครัฐตามกฎหมายใหม่
-ข้อสังเกต

๒.สัญญาทางปกครอง

    -การฟ้องคดีเกี่ยวกับสัญญาทางปกครอง


-สัญญาจากการจัดซื้อจัดจ้าง(สัญญาจ้างทำของ สัญญาซื้อขาย สัญญาจ้างแรงงาน ฯลฯ)


-สัญญาจ้างพนักงานจ้าง

๓.คดีเกี่ยวกับสัญญาทางปกครองที่น่าสนใจ ปี ๒๕๕๙-๒๕๖๐

๔.ข้อสังเกตอื่น

   -ความรับผิดของผู้ค้ำประกันตาม ปพพ.ที่มีการแก้ไขใหม่

   -สัญญาจ้างพนักงานจ้าง

วันที่ ๑ ของการอบรม (วันที่ ๑๗ พฤษภาคม ๒๕๖๑)  วิทยากร นายเดชา  เมฆวิลัย บรรยายเรื่อง แนวทางปฎิบัติการจัดซื้อจัดจ้างและการบริหารพัสดุของหน่วยงานภาครัฐ(ตาม พรบ.การจัดซื้อจัดจ้างและการบริหารพัสดุภาครัฐ พ.ศ. ๒๕๖๐) สรุปสาระสำคัญได้ดังนี้
1. การจัดซื้อจัดจ้าง “การดำเนินการเพื่อให้ได้มาซึ่งพัสดุ” ได้แก่ การซื้อ การจ้าง การเช่า การแลกเปลี่ยน
2. พัสดุ ได้แก่ สินค้า งานจ้างก่อสร้าง งานจ้างออกแบบและควบคุมงาน งานจ้างที่ปรึกษา และงานบริการ
3. สินค้า ได้แก่ วัสดุ ครุภัณฑ์ ที่ดิน สิ่งปลูกสร้าง
4. งานบริการ ได้แก่ งานจ้างบริการ งานจ้างเหมาบริการ งานจ้างทำของ การรับขนตามประมวลกฎหมายแพ่งและพาณิชย์
5. งานก่อสร้าง ได้แก่ 
-งานก่อสร้างอาคาร เช่น อาคารที่ทำการ โรงพยาบาล โรงเรียน สนามกีฬา เสาธง รั้ว
-สาธารณูปโภค เช่น ประปา ไฟฟ้า สื่อสารโทรคมนาคม การระบายน้ำ การขนส่งทางบก น้ำ อากาศ
 -การปรับปรุงซ่อมแซม
     ๖. ราคากลาง หมายความว่า ราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ซึ่งสามารถจัดซื้อจัดจ้างได้จริงตามลำดับ ดังต่อไปนี้

(๑) ราคาที่ได้มาจากการคำนวณตามหลักเกณฑ์ที่คณะกรรมการราคากลางกำหนด

(๒) ราคาที่ได้มาจากฐานข้อมูลราคาอ้างอิงของพัสดุที่กรมบัญชีกลางจัดทำ

(๓) ราคามาตรฐานที่สำนักงบประมาณหรือหน่วยงานกลางอื่นกำหนด

(๔) ราคาที่ได้มาจากการสืบราคาท้องตลาด

(๕) ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ

(๖) วิธีอื่นใดตามหลักเกณฑ์ วิธีการ หรือแนวทางปฏิบัติของหน่วยงานของรัฐนั้นๆ
ในกรณีที่มีราคาตาม (๑) ให้ใช้ราคาตาม (๑) ก่อน ในกรณีที่ไม่มีราคาตาม (๑) แต่มีราคาตาม (๒) หรือ (๓) ก่อน โดยจะใช้ราคาใดตาม (๒) หรือ (๓) ให้คำนึงถึงประโยชน์ของหน่วยงานของรัฐเป็นสำคัญ ในกรณีที่ไม่มีราคาตาม (๑)  (๒) และ (๓) ให้ใช้ราคาตาม (๔) (๕) หรือ (๖) โดยจะใช้ราคาใดตาม (๔) (๕) หรือ (๖) ให้คำนึงถึงประโยชน์ของหน่วยงานของรัฐเป็นสำคัญ
    ๗.ตามมาตรา ๘ หลักการจัดซื้อจัดจ้าง ต้องดำเนินการภายใต้
๑.โปร่งใส  เปิดเผยข้อมูล เปิดโอกาสให้แข่งขันอย่างเป็นธรรม มีระยะเวลาเพียงพอต่อการยื่นข้อเสนอ
๒.คุ้มค่า มีคุณลักษณะตอบสนองวัตถุประสงค์การใช้งานและมีราคาเหมาะสม
๓. ประสิทธิภาพและประสิทธิผล วางแผนการจัดซื้อจัดจ้าง มีกำหนดเวลาที่เหมาะสมและมีการประเมินผล
๔.ตรวจสอบได้ เก็บข้อมูลเป็นระบบเพื่อการตรวจสอบ
   ๘. หมวด ๓ คณะกรรมการตามพรบ.ฉบับนี้ มีจำนวน ๕ คณะ ดังนี้

-คณะกรรมการนโยบายการจัดซื้อจัดจ้างและการบริหารพัสดุภาครัฐ (มาตรา ๒๐) จำนวน ๑๗-๑๙ คน

-คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (มาตรา ๒๗) จำนวน ๑๕-๑๗ คน

-คณะกรรมการพิจารณาอุทธรณ์และข้อร้องเรียน (มาตรา ๔๑) จำนวน ๑๔-๑๖ คน

-คณะกรรมการความร่วมมือป้องกันการทุจริต (มาตรา ๓๗) จำนวน ๑๔-๑๖ คน

-คณะกรรมการราคากลางและขึ้นทะเบียนผู้ประกอบการ (มาตรา ๓๒) จำนวน ๒๐-๒๕ คน
     ๙. ตามหมวด ๔ ให้กรมบัญชีกลางเป็นองค์กรสนับสนุนและดูแลระบบการจัดซื้อจัดจ้างผ่านระบบอิเล็กทรอนิกส์ จัดทำฐานข้อมูลราคาอ้างอิง รวมรวม วิเคราะห์และประเมินผลการปฏิบัติงานตามพรบ. จัดฝึกอบรมเจ้าหน้าที่ตามหลักวิชาชีพ และปฏิบัติหน้าที่ฝ่ายเลขานุการในคณะกรรมการตามพรบ.นี้
ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ สรุปสาระสำคัญ ดังนี้

๑.การดำเนินการจัดซื้อจัดจ้างและการบริหารพัสดุตามระเบียบนี้ ด้วยวิธีการทางอิเล็กทรกนิกส์  ให้หน่วยงานของรัฐดำเนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) ตามที่วิธีการที่กรมบัญชีกลางกำหนด ให้หน่วยงานของรัฐใช้เอกสารที่จัดพิมพ์จากระบบฯ เป็นเอกสารประกอบการดำเนินการจัดซื้อจัดจ้าง
๒.ขั้นตอนการซื้อหรือจ้าง ดังนี้

-จัดทำแผนการจัดซื้อจัดจ้าง และประกาศเผยแพร่แผนฯ

-ทำรายงานขอซื้อ/จ้าง

-ดำเนินการจัดหา

-ขออนุมัติสั่งซื้อ/จ้าง

-การทำสัญญา

-การตรวจรับพัสดุ
๓. เมื่อสิ้นสุดกระบวนการจัดซื้อจัดจ้างในแต่ละโครงการ ให้หน่วยงานของรัฐจัดให้มีการบันทึกผลการพิจารณา รายละเอียดวิธีการและขั้นตอนการจัดซื้อจัดจ้าง พร้อมทั้งเอกสารประกอบ โดยต้องมีรายการดังต่อไปนี้

-รายงานขอซื้อหรือขอจ้าง

-เอกสารเกี่ยวกับการรับฟังความคิดเห็นร่างขอบเขตของงานหรือรายละเอียด คุณลักษณะเฉพาะของพัสดุที่จะซื้อหรือจ้างและผลการพิจารณาในเรื่องนั้น(ถ้ามี)

-ประกาศและเอกสารเชิญชวนหรือหนังสือเชิญชวนและเอกสารอื่นที่เกี่ยวข้อง

-ข้อเสนอของผู้ยื่นข้อเสนอทุกราย

-บันทึกรายงานผลการพิจารณาคัดเลือกข้อเสนอ

-ประกาศผลการพิจารณาคัดเลือกผู้ชนะการจัดซื้อจัดจ้างหรือผู้ได้รับการคัดเลือก

-สัญญาหรือข้อตกลงเป็นหนังสือ รวมทั้งการแก้ไขสัญญาหรือข้อตกลงเป็นหนังสือ

-บันทึกรายงานผลการตรวจรับพัสดุ
๔.คณะกรรมการซื้อหรือจ้าง มีดังนี้ คณะกรรมการตรวจรับพัสดุ, คณะกรรมการพิจารณาผลการประกวดราคาอิเล็กทรอนิกส์, คณะกรรมการพิจารณาผลการสอบราคา, คณะกรรมการซื้อหรือจ้างโดยวิธีคัดเลือก, คณะกรรมการซื้อหรือจ้างโดยวิธีเฉพาะเจาะจง
๕.วิธีการจัดซื้อหรือจ้าง มี ๓ วิธีดังนี้

๑.วิธีประกาศเชิญชวนทั่วไป ได้แก่ 
๑.วิธีตลาดอิเล็กทรอนิกส์ (e-market) คือ การซื้อหรือจ้างที่มีรายละเอียดคุณลักษณะเฉพาะของพัสดุที่ไม่ซับซ้อนหรือเป็นสินค้าหรืองานบริการที่มีมาตรฐาน และได้กำหนดไว้ในระบบข้อมูลสินค้า (e-catalog) 
๒.วิธีประกวดราคาอิเล็กทรอนิกส์ (e-bidding) คือ การซื้อหรือจ้างครั้งหนึ่งซึ่งมีวงเงินเกิน ๕๐๐,๐๐๐ บาท และเป็นสินค้าหรืองานบริการที่ไม่ได้กำหนดรายละเอียดคุณลักษณะเฉพาะของพัสดุไว้ในระบบข้อมูลสินค้า (e-catalog) 
๓.วิธีสอบราคา คือ การซื้อหรือจ้างครั้งหนึ่งซึ่งมีวงเงินเกิน ๕๐๐,๐๐๐ บาท ไม่เกิน ๕,๐๐๐,๐๐๐ บาท ให้กระทำได้ในกรณีที่หน่วยงานของรัฐนั้นไม่สามารถดำเนินการผ่านระบบตลาดอิเล็กทรอนิกส์หรือระบบประกวดราคาอิเล็กทรอนิกส์ได้

๒.วิธีคัดเลือก ตามมาตรา ๕๖(๑)
 


๓.วิธีเฉพาะเจาะจง ตามมาตรา ๕๖(๒)
๖.แบบสัญญาที่คณะกรรมการนโยบายกำหนด มี ๑๔ แบบ
๗. การบริหารสัญญาและการตรวจรับพัสดุ เป็นหน้าที่ของคณะกรรมการตรวจรับพัสดุ

-งานซื้อหรืองานจ้าง ตามระเบียบฯ ข้อ ๑๗๕

-งานจ้างก่อสร้าง ตามระเบียบฯ ข้อ ๑๗๖

-งานจ้างที่ปรึกษา ตามระเบียบฯ ข้อ ๑๗๙

-งานจ้างออกแบบควบคุมงานก่อสร้าง ตามระเบียบฯ ข้อ ๑๘๐

วันที่ ๒ ของการอบรม (วันที่ ๑๘  พฤษภคม  ๒๕๖๑)  วิทยากร ดร.ฤทัย  หงส์สิริ บรรยายเรื่อง หลักกฎหมายปกครองและคดีปกครองเกี่ยวกับความรับผิดทางละเมิดของเจ้าหน้าที่   สรุปสาระสำคัญได้ดังนี้


๑.คำสั่งทางปกครอง เป็นการใช้อำนาจตามกฎหมายของเจ้าหน้าที่ที่มีผลเป็นการสร้างนิติสัมพันธ์ขึ้นระหว่างบุคคลในอันที่จะก่อ เปลี่ยนแปลง โอน สงวน ระงับ หรือมีผลกระทบต่อสถานภาพของสิทธิหรือหน้าที่ของบุคคล ไม่ว่าจะเป็นการถาวรหรือชั่วคราว เช่น การสั่งการ การอนุญาต การอนุมัติ การวินิจฉัย อุทธรณ์ การรับรอง และการรับจดทะเบียน แต่ไม่หมายความถึงการออกกฎ

๒. ป.พ.พ.มาตรา ๒๐๔ ถ้าหนี้ถึงกำหนดชำระแล้ว และภายหลังแต่นั้นเจ้าหนี้ได้ให้คำเตือนลูกหนี้แล้ว ลูกหนี้ยังไม่ชำระหนี้ไซร้ ลูกหนี้ได้ชื่อว่าผิดนัดเพราะเขาเตือนแล้ว 

๓.ประเภทความรับผิดของรัฐ ได้แก่


-ความรับผิดตามสัญญา


-ความรับผิดทางละเมิด ตาม มาตรา ๒๔๔


-ความรับผิดอย่างอื่น กรณีที่รัฐต้องรับผิดชอบตามกฎหมาย

๔.คดีปกครอง(มาตรา ๙) ได้แก่


-การออกกฎ คำสั่ง หรือการกระทำฝ่ายเดียวโดยไม่ชอบด้วยกฎหมาย


-ละเลยต่อหน้าที่หรือปฏิบัติหน้าที่ล่าช้า


-ละเมิดหรือความรับผิดอย่างอื่นของหน่วยงาน


-สัญญาทางปกครอง


-คดีที่กฎหมายบังคับให้ฟ้องศาลเพื่อบังคับบุคคลให้กระทำ


-คดีอื่นที่กฎหมายกำหนด

๕.หลักประมวลกฎหมายแพ่งและพาณิชย์


-เจ้าหน้าที่ผู้ทำละเมิดรับผิดเป็นส่วนตัว


-หน่วยงานของรัฐร่วมรับผิดแล้วไล่เบี้ยจากเจ้าหน้าที่ผู้นั้น


-เจ้าหน้าที่รับผิดอย่างลูกหนี้ร่วม

๖.เหตุผลในการตรา พ.ร.บ.


-การใช้หลักเกณฑ์ใน ป.พ.พ. มุ่งได้เงินครบโดยไม่คำนึงถึงความเป็นธรรมและบั่นทอนขวัญกำลังใจ


-เจ้าหน้าที่ที่อาจกระทำโดยไม่ตั้งใจหรือผิดพลาดเพียงเล็กน้อย


-หลักเรื่องลูกหนี้ร่วมทำให้ต้องรับผิดในการกระทำของเจ้าหน้าที่อื่นด้วย


-เจ้าหน้าที่ไม่กล้าตัดสินใจเพราะเกรงความรับผิด


-มีวิธีการบริหารงานบุคคลและวินัยควบคุมอยู่แล้ว

๗. ความหมายของเจ้าหน้าที่ตาม พ.ร.บ. ละเมิดฯ มาตรา ๔


-เจ้าหน้าที่ หมายความว่า ข้าราชการ พนักงาน ลูกจ้าง หรือผู้ปฏิบัติงานประเภทอื่น ไม่ว่าจะเป็นการแต่งตั้งในฐานเป็นกรรมการหรือฐานะอื่นใด

๘.ประเภทของการทำละเมิดของเจ้าหน้าที่


-ละเมิดต่อบุคคลภายนอก


-ละเมิดต่อหน่วยงานของรัฐ
๙. ความรู้ที่ได้นำไปปฏิบัติในตำแหน่งหน้าที่อย่างไร :

  - สามารถนำความรู้ที่ได้รับจาการฝึกอบรม มาปฏิบัติงานภายในองค์การบริหารส่วนตำบลได้อย่างถูกต้อง และเป็นไปตามระเบียบหรือกฎหมายที่เกี่ยวข้อง
๑๐. ปัญหา/อุปสรรคที่เจอจากการอบรม  :

-ไม่มี-
๑๑. ความต้องการสนับสนุนจากผู้บังคับบัญชา  :

ควรให้บุคลากรในองค์การบริหารส่วนตำบล เข้ารับการฝึกอบรมหลักสูตรในลักษณะเช่นนี้อย่างต่อเนื่อง
๑๑. ข้อเสนอแนะ  :

ควรให้บุคลากรในองค์การบริหารส่วนตำบล เข้ารับการฝึกอบรมหลักสูตรในลักษณะเช่นนี้อย่างต่อเนื่อง




(ลงชื่อ)..........................................ผู้รายงาน




        (นางสุวรรณา  ณ  นคร)




          ผู้อำนวยการกองคลัง 

บันทึกข้อความ
ส่วนราชการ    กองคลัง   องค์การบริหารส่วนตำบลกะหรอ                              
ที่   
วันที่    ๓๑  พฤษภาคม  ๒๕๖๑   

เรื่อง ขอรายงานผลการเข้ารับการอบรมโครงการ ฝึกอบรม “หลักกฎหมายปกครองและคดีปกครองเกี่ยวกับความรับผิดชอบทางละเมิดของเจ้าหน้าที่ สัญญาทางปกครองและการจัดซื้อจัดจ้างภาครัฐตามกฎหมายใหม่”
เรียน  นายกองค์การบริหารส่วนตำบลกะหรอ
๑.เรื่องเดิม
                      ตามคำสั่งองค์การบริหารส่วนตำบลกะหรอ ที่   ๑๘๖/๒๕๖๑  ลงวันที่  ๑๑ พฤษภาคม  ๒๕๖๑             ได้อนุมัติให้ข้าพเจ้า นางสุวรรณา  ณ นคร  ตำแหน่ง ผู้อำนวยการกองคลัง สังกัดกองคลังองค์การบริหารส่วนตำบลกะหรอ อำเภอนบพิตำ จังหวัดนครศรีธรรมราช เข้ารับการอบรมโครงการฝึกอบรม “หลักกฎหมายปกครองและคดีปกครองเกี่ยวกับความรับผิดชอบทางละเมิดของเจ้าหน้าที่ สัญญาทางปกครองและการจัดซื้อจัดจ้างภาครัฐตามกฎหมายใหม่”ระหว่างวันที่ ๑๗-๑๘  พฤษภาคม ๒๕๖๑ ณ โรงแรมทวินโลตัส อำเภอเมือง จังหวัดนครศรีธรรมราช
๒.ข้อเท็จจริง

บัดนี้ข้าพเจ้าได้เดินทางกลับมาจากการเข้ารับการอบรมโครงการดังกล่าวข้างต้นแล้ว จึงขอรายงานผลการเข้ารับการสัมมนาตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชาตามลำดับชั้นและพนักงานส่วนตำบลทุกท่านทราบ รายละเอียดปรากฏแนบท้ายบันทึกข้อความฉบับนี้แล้ว
จึงเรียนมาเพื่อโปรดทราบและพิจารณาดำเนินการต่อไป
(ลงชื่อ)


       ผู้อำนวยการกองคลัง
      





          (นางสุวรรณา  ณ นคร)


………………………………………………………………………………………………………………………………………………………………………………


    (ลงชื่อ)


(นายมนัสพงค์  สุทธิเดช)


นายกองค์การบริหารส่วนตำบลกะหรอ





………………………………………………………………………………………………………………………………………………………………………………


   สิบเอก


(กำแหง  กรงกรด)


ปลัดองค์การบริหารส่วนตำบลกะหรอ








